proiect

**COMITETUL EXECUTIV**

**BANCA NAȚIONALĂ A MOLDOVEI**

**HOTĂRÂREA nr.\_\_\_**

**din \_\_\_.\_\_\_\_\_\_\_\_. 2023**

**Pentru modificarea** **Regulamentului privind condiţiile**

**şi modul de efectuare a operaţiunilor valutare, aprobat prin Hotărârea Comitetului executiv al Băncii Naționale a Moldovei nr.29/2018**

În temeiul art.5 alin.(1) lit.l), art.11 alin.(1), art.27, alin.(1) lit.c) și art.51 lit.a) din Legea nr.548/1995 cu privire la Banca Naţională a Moldovei (republicată în Monitorul Oficial al Republicii Moldova, 2015, nr.297-300, art.544), cu modificările ulterioare, precum și art.25 alin.(1) şi (8) din Legea nr.62/2008 privind reglementarea valutară (republicată în Monitorul Oficial al Republicii Moldova, 2016, nr.423-429, art.859), cu modificările ulterioare, Comitetul executiv al Băncii Naţionale a Moldovei

**HOTĂRĂŞTE:**

**I.** **Regulamentul privind condiţiile şi modul de efectuare a operaţiunilor valutare nr.29/2018, aprobat prin Hotărârea Comitetului executiv al Băncii Naţionale a Moldovei nr.29/2018 (Monitorul Oficial al Republicii Moldova, 2018, nr. 68-76 art. 343), cu modificările ulterioare, înregistrat la Ministerul Justiției al Republicii Moldova cu nr.1296 din 19 februarie 2018, se modifică după cum urmează:**

1. În clauza de adoptare, textul “Legea nr.548-XIII din 21 iulie 1995” se substituie cu textul “Legea nr.548/1995”, cuvintele ”și completările” se exclud, iar textul ”Legea nr.62-XVI din 21 martie 2008” se substituie cu textul ”Legea nr.62/2008”.

2. În textul Regulamentului:

1) În cuprinsul Regulamentului:

textul „Legea nr.62-XVI din 21 martie 2008”, la orice formă gramaticală, se substituie cu textul „Legea nr.62/2008” la forma gramaticală corespunzătoare;

textul „Legea nr.114 din 18 mai 2012”, la orice formă gramaticală, se substituie cu textul „Legea nr.114/2012” la forma gramaticală corespunzătoare;

textul „(sau echivalentul lor)” se substituie cu textul „(sau echivalentul acestora)”;

2) Punctul 1:

se completează cu noțiunea „notificație” cu următorul cuprins:

*„****notificație*** – document, pe suport hârtie sau în formă electronică care confirmă luarea la evidență de către Banca Națională a Moldovei a angajamentului extern până la data de 19 iulie 2023 (inclusiv). Documentul pe suport hârtie conține semnătura olografă a rezidentului, precum și semnătura olografă a persoanei responsabile a Băncii Naționale a Moldovei și ștampila Băncii Naționale a Moldovei, iar în cazul documentului în formă electronică conține doar semnătura electronică a persoanei responsabile a Băncii Naționale a Moldovei, iar denumirea notificației în cauză va conține textul „(angajament extern luat la evidență);”;

la noțiunea „persoane juridice rezidente”, textul „lit.b)-g)” se substituie cu textul „lit.b), c), e)-g)”;

la noțiunea „persoane juridice nerezidente”, textul „lit.b)-i)” se substituie cu textul „lit.b)-d), f)-i)”;

se completează cu următorul text:

„Noţiunile de “angajamente externe” și „confirmarea BNM” au semnificaţiile definite de Instrucţiunea privind notificarea angajamentelor externe, aprobată prin Hotărârea Comitetului executiv al Băncii Naţionale a Moldovei nr.12/2020 (în continuare – Instrucţiunea privind notificarea angajamentelor externe).”;

3) La punctul 2, litera b) va avea următorul cuprins:

„b) prestatorii de servicii de plată enumeraţi la art.5 alin.(1) lit.b)-d) din Legea nr.114/2012 (denumiţi în continuare - prestatori SPR nebancari).”;

4) La punctul 10, textul „bancomatelor, dispozitivelor de comunicaţie electronică, digitale sau informatice, inclusiv terminale de plată în numerar (terminale cash-in)” se substituie cu textul „dispozitiv care poate fi folosit pentru comunicație la distanță (terminale, telefoane etc.)”;

5) Punctul 16 se completează cu textul „(în continuare – autorizațiilor BNM)”;

6) La punctul 21 subpunctul 4), textul „a notificației /autorizației corespunzătoare” se substituie cu textul „a notificaţiei /confirmării BNM /autorizaţiei BNM corespunzătoare”;

7) La punctul 39 subpunctul 1) litera c), după cuvântul „acordarea” se completează cu cuvintele „și rambursarea”;

8) Punctul 52 subpunctul 4), după cuvântul „autorizaţiei” se completează cu acronimul „BNM”;

9) La punctul 63 subpunctul 4), textul „a notificației /autorizației corespunzătoare” se substituie cu textul „a notificaţiei /confirmării BNM /autorizaţiei BNM corespunzătoare”;

10) Punctul 70:

la litera a), cuvintele „instituția financiară din străinătate” se substituie cu cuvintele „banca nerezidentă”;

la litera d), cuvintele „instituțiile financiare din străinătate” se substituie cu cuvintele „băncile nerezidente”, iar cuvintele „eliberate de” se exclud;

11) La punctul 71, cuvintele „instituțiile financiare din străinătate” se substituie cu cuvintele „băncile nerezidente”, iar textul „lit.b), c), e) și f)” se substituie cu textul „lit.b), e) și f)”;

12) La punctul 72 litera b), cuvintele „instituțiile financiare din străinătate” se substituie cu cuvintele „băncile nerezidente”;

13) Punctul 82 subpunctul 4) și punctul 84 subpunctul 4), după cuvântul „autorizației” se completează cu acronimul „BNM”;

14) La punctul 91, litera c) se abrogă;

15) La punctul 92, subpunctul 3) se abrogă;

16) La punctul 117, textul „ , inclusiv terminale de plată în numerar (terminale cash-in)” se exclude;

17) Punctul 120, după cuvântul ”traducerile” se completează cu cuvintele ”autorizate ale”, iar textul „ , legalizate notarial” se exclude;

18) La punctul 1221, cuvintele „semnătura electronică şi” se exclud;

19) La punctul1222, textul ” , aprobate prin Hotărârea Comitetului executiv al Băncii Naţionale a Moldovei nr.12/2020 (în continuare – Instrucţiunea privind notificarea angajamentelor externe)” se exclude;

20) La punctul 124 litera a), textul „devizul de cheltuieli pentru întreţinerea reprezentanţei în străinătate a persoanei juridice rezidente,” se exclude;

21) La punctul 127, cuvintele „eliberate de” se exclud;

22) Punctul 128 se abrogă;

23) În titlul secțiunii a 2-a din capitolul II textul „notificațiile /autorizațiile” se substituie cu textul „notificaţiile /confirmările BNM /autorizaţiile BNM”;

24) Punctul 130 va avea următorul cuprins:

”**130.** La efectuarea plăților și transferurilor în cadrul angajamentelor externe supuse notificării la Banca Națională a Moldovei:

a) pentru angajamentele externe notificate și luate la evidență de către BNM până la 19 iulie 2023 (inclusiv), rezidentul este obligat să prezinte prestatorului SPR notificația (după caz, notificația modificată), care poartă înscrierea privind luarea la evidență de către Banca Națională a Moldovei a angajamentului extern. În cazul prezentării de către rezident a notificației (după caz, notificației modificate) pe suport hârtie, notificația în cauză va conține semnătura olografă a rezidentului, precum și semnătura olografă a persoanei responsabile a Băncii Naționale a Moldovei și ștampila Băncii Naționale a Moldovei.

Notificațiile, după caz, notificațiile modificate (pe suport hârtie sau în formă electronică) aferente angajamentelor externe luate la evidență până la data de 19 iulie 2023 (inclusiv) pot fi utilizate de către rezidenți la efectuarea plăților și transferurilor până la stingerea obligațiilor aferente angajamentelor externe luate la evidență, dacă nu au survenit modificări aferente angajamentelor externe în cauză, cu luarea în considerare a pct.682 din Instrucțiunea privind notificarea angajamentelor externe;

b) pentru celelalte angajamente externe, rezidentul este obligat să prezinte prestatorului SPR confirmarea BNM (după caz, confirmarea BNM modificată), care poartă numărul de evidență a angajamentului extern, precum și data luării la evidență de către Banca Națională a Moldovei a angajamentului extern, conform pct.29 din Instrucțiunea privind notificarea angajamentelor externe.”;

25) La punctul 1301, după textul „pct.130” se completează cu textul „ lit.b)”, cuvintele „notificației respective” se substituie cu textul „confirmării BNM respective”;

26) La punctul 1302,ultima propoziție se exclude;

27) Punctul 131 va avea următorul cuprins:

„**131.** La efectuarea de către rezident a plăţii/transferului aferent operaţiunii valutare supuse autorizării, rezidentul prezintă prestatorului SPR autorizaţia BNM. În cazul în care BNM a eliberat amendamente la autorizaţie, acestea se prezintă împreună cu autorizaţia BNM.”;

28) La punctul 132, cuvintele „instituția financiară din străinătate” se substituie cu cuvintele „banca nerezidentă”, iar ultima propoziție după cuvântul „autorizația” se completează cu acronimul „BNM”;

29) Punctul 133, după textul „pct.122” se completează cu textul „și /sau pct.1221”;

30) Punctul 134, după textul „(după caz, a notificaţiei modificate)” se completează cu textul „/confirmării BNM (după caz, a confirmării BNM modificate) și a autorizației BNM,”;

31) Punctele 135 și 136 vor avea următorul cuprins:

„135. În cazul în care la efectuarea operaţiunilor valutare la prestatorul SPR se prezintă notificaţia (după caz, notificaţia modificată) /confirmarea BNM (după caz, confirmarea BNM modificată) și/sau autorizația BNM în formă electronică, prestatorul SPR va ține cont de prevederile legislaţiei privind documentul electronic.

136. Dacă în contul persoanei juridice nerezidente se depun mijloace băneşti în numerar încasate (în cazurile permise de Legea nr.62/ 2008) de la rezident în casa acestei persoane juridice în cadrul operaţiunii valutare supuse autorizării conform legii menţionate, la prestatorul SPR se prezintă autorizaţia BNM eliberată rezidentului.”;

32) Punctul 138, prima propoziție va avea următorul cuprins: „În cazul indicat la pct.117 prestatorul SPR trebuie să aibă dovezi că rezidentul care efectuează operaţiunea valutară supusă notificării/autorizării deţine notificaţia/ confirmarea BNM/ autorizaţia BNM şi că plata/transferul se efectuează conform cerinţelor autorizaţiei BNM, în cazul operaţiunii valutare autorizate.”;

33) Punctul 139 se abrogă;

34) Punctul 140 va avea următorul cuprins:

„**140.** Datele din documentele justificative aferente operaţiunilor valutare notificate/autorizate trebuie să corespundă cu datele corespunzătoare din notificaţie/ confirmarea BNM/ autorizația BNM. În cazul necorespunderii acestor date, rezidentul va prezenta la prestatorul SPR notificaţia modificată /confirmarea BNM modificată /amendamentul la autorizația BNM, care va conţine modificările/completările respective.”;

35) La punctul 141 și 142, cuvântul „autorizație” se substituie cu cuvintele „autorizația BNM”;

36) La punctul 143, literele a) și b) vor avea următorul cuprins:

„a) notificaţia /notificaţia modificată ori confirmarea BNM /confirmarea BNM modificată;

b) autorizaţia BNM şi, dacă există, amendamentele la aceasta.”;

37) La punctul 144, textul „pct.139-142” se substituie cu textul „pct.140-142”;

38) Punctul 145 va avea următorul cuprins:

„**145.** În cazul efectuării de către prestatorul SPR în nume şi din cont propriu a operaţiunii valutare notificate/autorizate prin contul său deschis la alt prestator SPR, notificaţia/ confirmarea BNM/ autorizaţia BNM se prezintă la prestatorul SPR la care este deschis contul. În acest caz, se aplică, respectiv, prevederile pct.130-135 şi 137-142.”.

**II. Prezenta hotărâre intră în vigoare la data de 20 iulie 2023, cu excepția prevederilor punctelor 3) și 16) care vor intră în vigoare la 5 august 2023.**